CELEX: 62021CN0741
Language: lv
Date: 2021-12-01 00:00:00
Title: Lieta C-741/21: Lūgums sniegt prejudiciālu nolēmumu, ko 2021. gada 1. decembrī iesniedza Landgericht Saarbrücken (Vācija) – GP/juris GmbH

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/19
            
         
      Lūgums sniegt prejudiciālu nolēmumu, ko 2021. gada 1. decembrī iesniedza Landgericht Saarbrücken (Vācija) – GP/juris GmbH
      
      (Lieta C-741/21)
      (2022/C 119/26)
      Tiesvedības valoda – vācu
      
         Iesniedzējtiesa
      
      
         Landgericht Saarbrücken
      
      
         Pamatlietas puses
      
      
         Prasītājs: GP
      
         Atbildētāja: juris GmbH
      
      
         Prejudiciālie jautājumi
      
      
                  1)
               
               
                  Vai VDAR (1) 82. panta 1. punktā ietvertais nemateriālā kaitējuma jēdziens, ņemot vērā VDAR 85. apsvērumu un 146. apsvēruma trešo teikumu, ir jāsaprot tādējādi, ka tas attiecas uz jebkādu aizsargātā tiesiskā stāvokļa aizskārumu neatkarīgi no citām tā sekām un to būtiskuma?
               
            
                  2)
               
               
                  Vai atbildība par kompensāciju saskaņā ar VDAR 82. panta 3. punktu tiek izslēgta tādējādi, ka pārkāpums konkrētajā gadījumā ir saistīts ar VDAR 29. panta izpratnē pakļautībā esošas personas cilvēcisku kļūdu?
               
            
                  3)
               
               
                  Vai, nosakot kompensāciju par nodarīto nemateriālo kaitējumu, ir atļauts vai ir prasīts vadīties pēc VDAR 83. pantā, it īpaši VDAR 83. panta 2. un 5. punktā, minētajiem [naudas soda] noteikšanas kritērijiem?
               
            
                  4)
               
               
                  Vai kompensācija ir jānosaka par katru atsevišķo pārkāpumu, vai arī par vairākiem, vismaz vairākiem līdzīgiem pārkāpumiem tiek piemērots sods, nosakot kopēju kompensāciju, kas tiek aprēķināta nevis saskaitot atsevišķās summas, bet gan balstoties uz visaptverošu vērtējumu?
               
            
         (1)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV 2016, L 119, 1. lpp.).